3. ΑΝΑΓΚ. ΝΟΜΟΣ υπ’ αριθ. 662 της 13/15 Νοεμ. 1945 Περί παρατάσεως της επί μισθώσει παραχωρήσεως των υπό του υπ’ αριθ. 976/1937 Α. Νόμου καθοριζομένων δια κανναβοκαλλιέργειαν εκτάσεων και τροποποιήσεως και συμπληρώσεως της περί κανναβοκαλλιεργείας Νομοθεσίας. Άρθρ.1-3.(Αφορώσι παράτασιν των μισθώσεων του Α.Ν. 976/1937 δια το γεωργ. έτος 1945/46). Άρθρ.4.-1.Αι δυνάμει των διατάξεων του υπ’ αριθ. 1970/1939 Α. Νόμου ιδρυθείσαι υπό του Ταμείου Γεωργίας, Κτηνοτροφίας και Δασών Θεσσαλονίκης εγκαταστάσεις αποβρέξεως και επεξεργασίας των προϊόντων της κανναβοκαλλιεργείας των χωρικών εκμεταλλεύσεων ως και διαδόσεως σχετικών τεχνικών γνώσεων εις τους επιδιδομένους συστηματικώς εις την καλλιέργειαν ταύτην, δύνανται δι' αποφάσεως του Υπουργού Γεωργίας να μεταβιβασθώσιν εις το Ταμείον Γεωργίας, Κτηνοτροφίας και Δασών Γιαννιτσών. 2.Μισθωταί επιχειρούντες την επί των εκμισθωθεισών αυτοίς εκτάσεων του παρόντος Νόμου ανέγερσιν εξ ιδίων των εγκαταστάσεων αναγκαιουσών δια την αποθήκευσιν, την επεξεργασίαν της καννάβεως ως και πάσης φύσεως άλλων εγκαταστάσεων κηρύσσονται έκπτωτοι κατά τας διατάξεις των παρ. 1 και 2 του άρθρ. 5 του παρόντος Νόμου, εφαρμοζομένων εναντίον των και των εν τη ως άνω παρ. 1 προβλεπομένων σχετικών με την έκπτωσιν κυρώσεων, αι δε τυχόν ενεργηθείσαι εγκαταστάσεις μέχρι της εκτελέσεως της εκπτώσεως περιέρχονται, εις την κυριότητα του Δημοσίου υφ' οιονδήποτε μορφήν και εάν ευρίσκωνται. Άρθρ.5.-1.Οι δυνάμει του παρόντος μισθωταί κανναβοκαλλιεργηταί εφ’ όσον δεν συμμορφούνται πλήρως προς τους όρους των μισθωτηρίων συμβάσεων, υπόκεινται εις καταβολήν προστίμου υπό του διπλασίου μέχρι του τριπλασίου του καταβαλλομένου υπ' αυτών ετησίου μισθώματος, εν η δε περιπτώσει ούτοι προέβησαν εις την καλλιέργειαν μέρους ή όλων των μισθωθεισών υπ’ αυτών εκτάσεων δι’ άλλων φυτών πλην των οριζομένων εν τη παρ. 2 του άρθρ. 1 του παρόντος, ως και όσοι δεν προέβησαν παντάπασιν εις την καλλιέργειαν της μισθίου εκτάσεως, κηρύσσονται έκπτωτοι και αποβάλλονται διοικητικώς μερίμνη της Γεωργικής Υπηρεσίας, η δε ηρτημένη εσοδεία εκποιείται δια δημοσίας πλειοδοτικής δημοπρασίας προκηρυσσομένης υπό της οικείας Γεωργικής Υπηρεσίας κατά τας ισχυούσας σχετικάς διατάξεις. 2.Η επιβολή των κατά την προηγουμένην παράγραφον κυρώσεων ενεργείται δι' αποφάσεως του Υπουργού Γεωργίας, μετ’ εισήγησιν τριμελούς Επιτροπής αποτελουμένης από τον Προϊστάμενον της οικείας Γεωργικής Υπηρεσίας και από δύο Γεωπόνους οριζομένους παρά του παρά τη Γενική Διοικήσει Κεντρικής Μακεδονίας Διευθυντού Γεωργίας, διαπιστούσης δι’ επιτοπίου ερεύνης τας ανωτέρω παραβάσεις και συντασούσης σχετικήν έκθεσιν. 3.Η εν τη παρ. 1 του άρθρ. 3 του υπ’ αριθ. 1970/1939 Α. Νόμου προβλεπομένη ποινή δια την άνευ αδείας ή καθ’ υπέρβασιν της χορηγηθείσης αδείας καλλιέργειαν καννάβεως, αυξάνεται εις δραχ. 2.000 μέχρι 20.000. Εν υποτροπή η ποινή αύτη διπλασιάζεται. 4.Δια τα εκ της επιβολής των κατά τας παρ. 1 και 2 του παρόντος άρθρου και την παρ. 2 του άρθρ. 4 έσοδα, έχουσιν εφαρμογήν αι διατάξεις της παρ. 2 του άρθρ. 3 του υπ’ αριθ. 1970/1939 Α. Νόμου. (Μετά τη σελ. 906) Σελ. 907 189-109 Κάνναβις 16.Ξε.3 Άρθρ.6.-Η κατά τας ανωτέρω διατάξεις, παραχώρησις της εν τη παρ. 1 του άρθρ. 1 του παρόντος Νόμου αναφερομένων γαιών, δύνανται να ενεργηθή και δια το καλλιεργητικόν έτος 1946-47, δι' αποφάσεως του Υπουργού Γεωργίας. Άρθρ.7.-Πάσα διάταξις αντικειμένη εις τον παρόντα Αναγκαστικόν καταργείται. Ο παρών Νόμος ισχύει από της δημοσιεύσεώς του εις την Εφημερίδα της Κυβερνήσεως υποβληθήσεται δε προς κύρωσιν εις την Βουλήν άμα συνερχομένην. Σελ. 908 189-110 16.Ν.β.3 Κάνναβις 